**Finančné riadenie podniku**

1. **Podstata finančného hospodárenia podniku**

Činnosť podniku má vecnú a finančnú stránku. Pri charakterizovaní transformačného procesu sme si doteraz všímali jeho vecnú stránku.

**Transformačný proces sme chápali ako premenu vstupov na výstupy.**

**Vstupy –** všetko čo je potrebné na výrobu výrobkov a poskytovanie služieb

**Výstupy –** výrobky a služby

Potrebné vstupy na výroba výrobkov,

výrobu (peniaze,mat., poskytovanie služieb

stroje)

Použitie peňazí podniku peniaze z predaja

na zabezpečenie jeho výrobkov a služieb

činnosti

**Finančná stránka transformačného procesu** je spojená s obehom peňazí, pri ktorom vznikajú medzi podnikom a inými subjektmi peňažné vzťahy.

**Úlohou peňažných vzťahov je umožniť:**

* pohyb tovarov medzi výrobcom a zákazníkom,
* spätný tok peňazí,
* iné toky peňazí medzi podnikom a rôznymi subjektmi.

**Finančné hospodárenie podniku** predstavuje pohyb peňazí, majetku a kapitálu podniku.

**Peniaze (finančné prostriedky)**

Peniaze predstavujú časť majetku podniku. Zahŕňajú:

* peniaze v hotovosti,
* krátkodobé i dlhodobé peňažné vklady v bankách,
* krátkodobé i dlhodobé cenné papiere, do ktorých podnik dočasne vložil voľné peňažné prostriedky,
* ceniny, šeky a i.

**Majetok**

Majetok je **súhrn majetkových hodnôt** (vecí, pohľadávok, práv), ktoré patria podnikateľovi a slúžia alebo sú určené na podnikanie.

Celý majetok sa vyskytuje v peňažnej podobe len zriedkavo, napríklad v týchto prípadoch:

* pri založení a vzniku podniku, keď podnik ešte nepremenil peniaze na jednotlivé výrobné faktory,
* pri likvidácii podniku, keď podnik premenil nepeňažné zložky majetku na peniaze, aby z nich mohol aspoň čiastočne uspokojiť svojich veriteľov.

Vo fungujúcom podniku je hodnota jeho majetku a peňazí rozdielna.

MAJETOK = PENIAZE

Jednotlivé zložky majetku tvoria **majetkovú štruktúru**. Štruktúra majetku závisí najmä od charakteru podniku.

**Kapitál**

Kapitál predstavuje zdroje, z ktorých sa majetok podniku obstaral. Vzťah medzi majetkom a kapitálom je nasledujúci:

Kapitál

(pasíva spolu)

Majetok

(aktíva spolu)

=

**Do čoho podnik vložil Z akých zdrojov podnik**

**Kapitál? Obstaral majetok?**

**Finančné hospodárenie podniku a dosiahnutý výsledok závisia od jeho riadenia. Finanční manažéri sa zaoberajú riadením finančných procesov, pričom sa zameriavajú na viaceré oblasti:**

1. **Investovanie finančných zdrojov**

**Investovanie** je vloženie kapitálu do jednotlivých zložiek majetku podniku.

**Investície** sú výdavky vynaložené na získanie určitého majetku.

**Členenie investícií:**

**Podľa charakteru:**

* **Hmotné -** výdavky na obstaranie hmotného majetku – napr. zásob, budov, strojov
* **Nehmotné -** výdavky na obstaranie nehmotného majetku – napr. licencie, know how
* **Finančné -** výdavky na obstaranie finančného majetku – napr. cenných papierov

**Podľa obratu majetku a viazanosti kapitálu:**

* **investície do neobežného majetku (do neobežných aktív)-** výdavky na obstaranie napr. pozemkov, budov, dlhodobého finančného majetku
* **investície do obežného majetku (do obežných aktív)-** výdavky na výdavky na obstaranie napr. zásob, krátkodobého finančného majetku

**Podľa času:**

* **krátkodobé investície -** návratnosť do 1 roka (napr. investovanie do zásob)
* **dlhodobé investície -** návratnosť dlhšia ako 1 rok (napr. investovanie do výstavby novej budovy)

**Podľa účelu obstarania (použitia)**:

* **čisté (rozvojové) investície -** slúžia na rozširovanie činnosti podniku
* **obnovovacie investície -** zabezpečujú nahradenie opotrebovaného dlhodobého majetku

**Efektívnosť investícií:**

Pri rozhodovaní o investíciách sa najčastejšie berú do úvahy tieto kritériá hodnotenia:

* **Výnosnosť investície –** vyjadruje, aký prinesie daná investícia zisk alebo úžitok.
* **Doba návratnosti investície –** určuje čas, za ktorý sa vrátia vynaložené kapitálové výdavky na investíciu z peňažných príjmov, ktoré z nej podnik získa. Platí vzťah:

**Kapitálové výdavky = súčet peňažných príjmov z investície**

* **Riziko investície –** je pravdepodobnosť, že podnik nedosiahne z danej investície očakávaný zisk alebo úžitok.

**Výnosnosť investície**

**Čistý zisk z investície za rok**

**Výnosnosť investície = náklady na obstaranie investície**

**Ukazovateľ vyjadruje, koľko eur čistého zisku prinesie za rok 1 euro vynaložených investícií.**

**Doba návratnosti investície**

**Náklady na obstaranie investície**

**Doba návratnosti investície = čistý zisk z investície za rok**

**Ukazovateľ vyjadruje, za aký čas sa vrátia investované peňažné prostriedky.**

1. **Financovanie podniku**

* znamená obstarávanie kapitálu z rôznych zdrojov**.**

**Druhy financovania**

**Členenie finančných zdrojov podľa vlastníctva:**

* **Vlastný kapitál –** vložili do podniku vlastníci alebo vznikol jeho činnosťou. Podnik ho má k dispozícii **trvale** a je ukazovateľom jeho finančnej stability. Čím má viac zdrojov tým je nezávislejší.
* **Cudzí kapitál –** je dlh podniku, ktorý musí v určenej dobe splatiť veriteľom. Podľa doby splatnosti poznáme:
* **Krátkodobý cudzí kapitál,** ktorý sa poskytuje podniku na dobu do 1 roka
* **Dlhodobý cudzí kapitál,** ktorý sa poskytuje podniku na dobu dlhšiu ako 1 rok.

**Podľa spôsobu získavania (odkiaľ zdroje plynú)**

Jednotlivé zložky kapitálu tvoria **kapitálovú štruktúru.**

Pri rozhodovaní o výbere zdrojov financovania ovplyvňujú podnik najmä tieto faktory:

* **Náklady kapitálu –** zahŕňajú náklady vynaložené pri jeho získaní i počas jeho viazania v podniku. Napríklad úrok, ktorý musí podnik zaplatiť veriteľom, je pre neho nákladom;
* **Majetková štruktúra podniku –** zloženie majetku ovplyvňuje výber jednotlivých druhov kapitálu. Medzi kapitálovou a majetkovou štruktúrou platí vzťah, ktorý vyjadruje **zlaté bilančné pravidlo.**

**Zlaté bilančné pravidlo**

**Interné finančné zdroje**

Tvoria ich najmä **zisk po zdanení a odpisy.** Ak ich používa na financovanie svojej činnosti, hovoríme o **samofinancovaní.**

**Zisk po zdanení**

Najdôležitejší interný finančný zdroj, rozsah financovania zo zisku závisí najmä od platných legislatívnych úprav rozdeľovania zisku.

**Odpisy**

Hlavným účelom odpisovania je tvorba zdrojov na obnovu dlhodobého majetku. Odpisy sú pre podnik nákladom a vracajú sa do podniku ako súčasť tržieb za predané výkony. Sú nákladom, ale v danom účtovnom období nie sú výdavkom. Výdavkom boli v čase obstarania dlhodobého majetku. Zostávajú v podniku, a preto ich považujeme za vlastný finančný zdroj. Odpisy nie sú účelovo viazané, môžu sa použiť na akýkoľvek účel.

**Ostatné interné zdroje**

Sú napr.zdroje z predaja nepotrebného majetku**.**

**Externé finančné zdroje**

Podnik získava z externého prostredia, nie z vlastnej podnikateľskej činnosti. Externými fin. zdrojmi sú:

* **vklady vlastníkov,**
* **úvery,**
* **dotácie,**
* **rezervy,**
* **osobitné formy financovania**

**Vklady vlastníkov**

Sú zákl. externým finančným zdrojom. Ich forma a výška závisí od právnej formy podnikania. Môžu byť vložené do podnikania na začiatku, ale aj v priebehu podnikateľskej činnosti.

**Úvery**

Úver predstavuje návratný zdroj financovania. Základným kritériom členenia úverov je čas, na ktorý sa poskytujú. Podľa času rozlišujeme:

**Krátkodobé úvery –** majú dobu splatnosti do 1 roka a podnik ich využíva na prekonanie dočasného nedostatku peňažných prostriedkov.

Základné podoby krátkodob. úverov:

* **bankové úvery –** poskytuje ich banka v peňažnej podobe
* **obchodný úver –** poskytuje dodávateľ odberateľovi formou tovaru. Dodá mu tovar a platbu odloží na neskorší termín. Odberateľovi umožňuje nákup tovarov aj v prípade, že nemá dostatok peňažných prostriedkov a dodávateľovi umožňuje zvýšiť objem predaja;
* **preddavky od odberateľov –** odberateľ poskytuje dodávateľovi peňažné prostriedky pred uskutočnením dodávky. Podnik získava bezúročný finančný zdroj, ktorý spláca dodávkami. Preddavky sa využívajú najmä pri výrobkoch s dlhšou dobou výroby alebo vyhotovenia;
* **stále a nestále pasíva –** predstavujú záväzky podniku voči rôznym subjektom. Stále pasíva sú podniku k dispozícii bezplatne stále, nestále pasíva sú v rovnakej výške podniku k dispozícii len dočasne.

**Strednodobé a dlhodobé úvery –** majú dobu splatnosti viac ako 1 rok. Podnik ich využíva najmä na financovanie väčších investícií.

Základné podoby strednodobých a dlhodobých úverov sú:

* **bankové úvery –** poskytuje ich banka v peňažnej podobe;
* **dodávateľský úver –** poskytuje dodávateľ odberateľovi formou tovaru. Dodá tovar a odloží platbu na dobu dlhšiu ako 1 rok. Využívajú ho dodávatelia výrobkov, ktoré majú životnosť dlhšiu ako 1 rok;
* **obligácie –** sú cennými papiermi, ktoré vydáva dlžník (emitent). Ich predajom získa od veriteľov kapitál. V čase splatnosti obligácií musí dlžník vyplatiť ich menovitú hodnotu. Okrem toho musí zaplatiť veriteľom k určenému dátumu úroky.

**Dotácie**

sú nenávratný zdroj financovania. Sú to peňažné prostriedky, ktoré majú charakter transferovej platby. To znamená, že sú poskytované podniku bez očakávania protihodnoty. Môžu byť poskytnuté z rôznych zdrojov, napr. zo štátneho rozpočtu, z miestnych rozpočtov, z fondov Európskej únie a i.

Podnik môže dostať:

* **účelovú dotáciu –** musí ju použiť na určený účel;
* **neúčelovú dotáciu –** jej využitie nie je presne určené a podnik ju môže použiť na akékoľvek výdavky.

**Rezervy**

sú zdroje, ktoré podnik vytvára na krytie existujúcich rizík, súvisiacich s činnosťou podniku. Delia sa na zákonné a ostatné. Z časového hľadiska môže ísť o krátkodobé a dlhodobé rezervy.

**Osobitné formy financovania**

**Lízing**

je prenájom predmetov dlhodobej spotreby na základe zmluvy, na určenú dobu a za dohodnutý poplatok.

**Základný účastníci lízingu:**

* **prenajímateľ –** je ním spoločnosť, ktorá prenajíma daný majetok. Je jeho vlastníkom a nájomca jej platí za prenájom;
* **nájomca –** je klient spoločnosti, ktorý užíva daný predmet na základe lízingovej zmluvy. Je povinný počas celej doby trvania nájomného vzťahu platiť prenajímateľovi podľa dohodnutého splátkového kalendára **lízingové splátky (nájomné).**

**Predmet lízingu –** je vec, ktorú si nájomca prenajíma od prenajímateľa. Na Slovensku sú najčastejšími predmetmi lízingu osobné, úžitkové a nákladné automobily, stroje a zariadenia a softvér. Ďalej to môžu byť technológie, lode, lietadlá, počítače, nehnuteľnosti, kancelárske zariadenia a i.

**Základné druhy lízingu**

* **finančný lízing,**
* **operatívny (prevádzkový) lízing.**

**Finančný lízing**

je nepriamy vzťah medzi prenajímateľom a nájomcom. Je založený na účasti troch strán (predajcu, prenajímateľa, nájomcu. Má tieto charakteristické znaky:

* je to dlhodobý prenájom, doba prenájmu tvorí podstatnú časť doby životnosti prenajímaného majetku;
* súčasťou zmluvy je aj dohodnutá akontácia. Je to peňažná suma, ktorú zaplatí nájomca pri podpise lízingovej zmluvy. Predstavuje určité percento z obstarávacej ceny prenajímaného predmetu (od 10 do 70%). Platí sa ešte pred realizáciou dodávky a slúži na čiastočné pokrytie nákladov pri kúpe prenajatej veci;
* nájomca ponúka zabezpečenie poistenia prenajatého predmetu a poistenie schopnosti splácať nájomné;
* nájomca má predkupné právo na kúpu daného predmetu za dohodnutú kúpnu cenu a po skončení doby prenájmu prechádzajú na nájomcu vlastnícke práva;
* od začiatku lízingu znáša nájomca všetky riziká, ktoré súvisia s užívaním prenajatej veci;
* doba prenájmu závisí od toho, ako dlho sa predmet lízingu odpisuje v účtovníctve. Minimálna doba sú 3 roky;
* nájomca nemôže počas dohodnutej doby prenájmu zrušiť zmluvu, prenajímateľ môže zrušiť zmluvu.

**Operatívny lízing**

ide o priamy vzťah medzi prenajímateľom a nájomcom. Znaky pre tzv. **komplexný operatívny lízing:**

* je to krátkodobý prenájom, nie je určená minimálna doba prenájmu;
* predmet sa prenajíma na dobu kratšiu, ako je jeho životnosť;
* obmedzuje sa len na niektoré predmety (napr. stavebné stroje, počítače);
* počas doby prenájmu môžu zúčastnené strany zmluvu kedykoľvek zrušiť;
* nájomca platí počas doby lízingu lízingové splátky ale neplatí akontáciu;
* prenajímateľ zabezpečuje poistenie, servis a bežné opravy prenajatého predmetu;
* neprichádza k zmene vlastníckych vzťahov;
* po ukončení zmluvy ostáva predmet vo vlastníctve prenajímateľa

**Výhody a nevýhody lízingu pre nájomcu**

**Faktoring**

znamená odkúpenie krátkodobých pohľadávok od dodávateľa pred lehotou ich splatnosti faktoringovou spoločnosťou (faktorom).

* **Faktor** býva často dcérska spoločnosť banky. Banka odkúpi odberateľské faktúry od dodávateľa, pričom mu poskytne 60% - 90% menovitej hodnoty faktúry pri postúpení pohľadávky. Súčasne si nárokuje spracovateľský poplatok, ako určité percento z menovitej hodnoty pohľadávky. Rozdiel medzi financovanou a uhradenou sumou pohľadávky prevedie na účet klienta po zaplatení pohľadávky odberateľom, pričom zníži vyplatenú sumu o spracovateľský poplatok a úrok. Pri faktoringu nepresahuje splatnosť pohľadávok väčšinou 180 dní.

V praxi sa vyskytujú rôzne druhy faktoringu. Predchádzajúca charakteristika sa vzťahuje na tzv. **pravý faktoring,** kedy dodávateľ oznamuje odberateľovi predaj pohľadávky.

**Priebeh faktoringového obchodu**

1. Dodávateľ dodá tovar odberateľovi, vyfakturuje ho a vznikne mu pohľadávka.
2. Dodávateľ predloží faktúru faktoringovej spoločnosti. Tá preverí bonitu odberateľa a ak je dobrá, odkúpi pohľadávku.
3. Faktoringová spoločnosť prevedie na účet dodávateľa preddavok a nárokuje si spracovateľský poplatok.
4. V dobe splatnosti poľadávky inkasuje faktoringová spoločnosť od odberateľa celú hodnotu pohľadávky
5. Faktoringová spoločnosť uhrádza dodávateľovi doplatok ako rozdiel medzi financovanou sumou pohľadávky a preplatkom, pričom zníži danú sumu aj o spracovateľský poplatok a úrok.

**Forfaiting**

znamená odkúpenie strednodobých a dlhodobých pohľadávok od dodávateľa pred lehotou ich splatnosti forfaitingovou spoločnosťou, bez možnosti spätného postihu pôvodného veriteľa, ak dlžník nezaplatí.

**Porovnanie faktoringu a forfaitingu**

**Výhody a nevýhody faktoringu a forfaitingu**

**4.Problémové úlohy**

1. Vysvetlite, prečo si viac ceníme peniaze, ktoré máme dnes, než tie, ktoré dostaneme v budúcnosti.

Peniaze, ktoré máme k dispozícii, môžeme investovať a pomocou nich získať výnos, alebo ich môžeme spotrebovať a vyhnúť sa inflácii.

1. Vysvetlite, v čom vidíte výhodu získania finančných zdrojov emisiou obligácií oproti úveru

Poskytnutý úver musí podnik splácať postupne v priebehu celého obdobia trvania dlhu pravidelnými splátkami, kým pri obligácii vypláca až do termínu splatnosti obligácie len úrok. Tým získa podnik čas na vytvorenie finančných zdrojov z objektu na splatenie obligácií.